open-index/open-wikipedia-markdown huggingface dataset:
Visuell astronomi

**Visuell astronomi**  eller **optisk astronomi** er den eldste formen for astronomi, og behandler observasjoner  og analyser av synlig lys. Den omfatter et bredt spekter av observasjoner via teleskop som er følsomme i området for synlig lys (optiske teleskoper). Det inkluderer bildebehandling, der et bilde av noe slag er laget av objektet, fotometri, hvor mengden av lys som kommer fra et objekt blir målt, spektroskopi, der fordelingen i lyset med hensyn til bølgelengden blir målt, og polarimetri der polariseringstilstanden til lyset blir målt.

Optiske bilder ble opprinnelig tegnet for hand. På slutten av 1800-tallet begynte man etterhvert i stedet å anvende fotografisk utstyr etterhvert som teknologien ble utviklet. Moderne bilder tas ved hjelp av digitale sensorer, spesielt av typen CCD. Selv om synlig lys har bølgelengder mellom  og &nbsp;Å (mellom 400 og 700&nbsp;nm), kan utstyr for optisk lys også benyttes til observasjon for enkelte ekstreme bølgelengder av ultrafiolett og infrarødt lys.

## Referanser




## Eksterne lenker
*
All Summer Long

***All Summer Long*** er det sjette studioalbumet fra The Beach Boys og det andre fra bandet som ble utgitt i 1964. Det ble innspilt etter The British Invasion med The Beatles i spissen og markerer et vendepunkt i karrieren til The Beach Boys og for Brian Wilson som låtskriver og produsent. 

*All Summer Long* kom på 4.-plass på Billboard 200 i USA og ble liggende på listen i 49 uker. Albumet solgte til gullplate i USA.

## Bakgrunn
I februar 1964 startet Wilson en periode med intensiv låtskriving. Han hadde som mål å «ta tilbake USA» etter at de britiske bandene hadde fått så stor oppmerksomhet på begynnelsen av 1964. Etter noen uker kunne han presentere sanger som «I Get Around», «All Summer Long», «Wendy» og «Girls on the Beach». 

Musikken ble spilt av studiomusikere, blant annet fra The Wrecking Crew, og The Beach Boys sang inn sitt vokalspor etterpå. Denne fremgangsmåten for innspillinger av The Beach Boys-album fortsatte Brian Wilson med frem til 1967. 

«I Get Around» ble utgitt som første singel nesten to måneder før utgivelsen av albumet, og gikk som første The Beach Boys-singel opp på 1.-plass på Billboard Hot 100 i USA. Det ble også bandets best plasserte singel i Storbritannia, med 7.-plass på UK Singles Chart. Under innspillingen av «I Get Around» i april 1964 fikk Wilson-brødrenes far Murry Wilson sparken som bandets manager.

## Sporliste
### Side en
#«I Get Around» (Brian Wilson) 
#«All Summer Long» (B. Wilson)
#«Hushabye» (Doc Pomus, Mort Schuman)
#«Little Honda» (B. Wilson, Mike Love) 
#«We'll Run Away» (B. Wilson, Gary Usher)
#«Carl's Big Chance» (instrumental) (B. Wilson, Carl Wilson)
### Side to
#«Wendy» (B. Wilson)
#«Do You Remember?» (B. Wilson)
#«Girls on the Beach» (B. Wilson)
#«Drive-In» (B. Wilson) 
#«Our Favorite Recording Sessions» (B. Wilson, C. Wilson, Dennis Wilson, M. Love, Al Jardine) 
#«Don't Back Down» (B. Wilson)

Albumet ble i 1990 utgitt på nytt av Capitol Records i en «to-for-en»-utgivelse som *Little Deuce Coupe/All Summer Long* sammen med *[[Little Deuce Coupe]]* med fire bonusspor.
#«Be True to Your School» (Singelversjon) (B. Wilson) 
#«All Dressed up for School» (B. Wilson)
#«Little Honda» (alternativ versjon) (B. Wilson, M. Love)
#«Don't Back Down» (alternativ versjon) (B. Wilson)

## Personell
*Brian Wilson – bass, orgel, vokal
*Carl Wilson – gitar, keyboard, vokal
*Mike Love – vokal, saksofon
*Al Jardine – gitar, vokal
*Dennis Wilson – trommer, vokal
**Andre medvirkende**
:*Medlemmer av The Wrecking Crew og andre studiomusikere (ukreditert)

## Eksterne lenker
*
Hasund skole

**Hasund skole** er en skole som ligger i Hasund skolekrets i Ulstein kommune. Ligger syv minutter med bil fra sentrum. Butikken Straumane Handelslag holder til rett ved siden av. 

Skolen ble først bygget ved broa over til Dimnøya i 1879 med et klasserom. Et nytt og større klasserom ble bygget på i nordenden i 1908. Klasserommet målte 10 * 12 alen som er cirka 6,1 * 7,3 meter. Skolen ble bygget på nytt der den står i dag og stod ferdig i 1954. En ny og større skole ble bygget rett bak i 1991 og den gamle ble revet. På tomten til den gamle skolen står det i dag en basketballbane. Fotballbanen ble til ballbinge for 2-3 år siden.

## Litteratur
* Bokhylla.no: "Grunnskulen i Ulstein gjennom 250 år", utgitt av Ulstein kommune.
## Eksterne lenker
** 1879-1908
** 1953-1954
** Bilde (tatt mellom 1905 og 1916)
Galaktisk astronomi

**Galaktisk astronomi** er en gren av astronomien og omhandler studier av vår egen galakse, Melkeveien, og alt innhold i den. Dette i kontrast til utenomgalaktisk astronomi, en annen gren av astronomien som omhandler studier av alt utenfor vår galakse, inkludert andre galakser.

Galaktisk astronomi må ikke forveksles med galaktisk dannelse og utvikling, som er den generelle studien av galakser, deres dannelse, struktur, komponenter, dynamikk, interaksjon og hvilken form de tar.

Vår egen galakse Melkeveien, hvor vårt solsystem hører hjemme, er på mange måter den best studerte galaksen, selv om viktige deler av den er skjult i synlige bølgelengder av regioner av kosmisk støv. Utviklingen av radioastronomi og infrarød astronomi i det 20. århundret tillot for første gang kartlegging av støvet og gassen i Melkeveien.

## Underkategorier
Et standard sett av underkategorier brukes av astronomiske tidsskrifter for å splitte opp emnet galaktisk astronomi:
#avkastning &ndash; studiene av plasseringen for elementer som er tyngre enn helium
#bul &ndash; studiene av bulen rundt sentrum av Melkeveien
#senter &ndash; studiene av den sentrale regionen av Melkeveien
#skive &ndash; studiene av Melkevei-skiven (planet hvor de fleste galaktiske objektene ligger)
#utvikling &ndash; utviklingen av Melkeveien
#dannelse &ndash; dannelsen av Melkeveien
#grunnleggende parametre &ndash; de grunnlegende parametrene i Melkeveien (masse, størrelse etc.)
#kulehoper &ndash; kulehoper innenfor Melkeveien
#halo &ndash; den store haloen rundt Melkeveien
#kinematikk og dynamikk &ndash; bevegelsen til stjernene og hopene
#kjerne &ndash; regionen rundt det sorte hullet i sentrum av Melkeveien (Sagittarius A*)
#åpne hoper og populasjoner &ndash; åpne hoper og populasjoner av stjerner
#solens nabolag &ndash; nærliggende stjerner
#stjerneinnhold &ndash; antall og typer av stjerner i Melkeveien
#struktur &ndash; strukturen (spiralarmer etc.)

## Stjernepopulasjoner
* Kulehoper
* Åpne stjernehoper

## Interstellart materie
* interplanetarisk rom – interplanetarisk materie – interplanetarisk støv 
* interstellar rom – interstellar materie – interstellar støv
* intergalaktisk rom – intergalaktisk materie – intergalaktisk støv

## Eksterne lenker
* Kartlegging av hydrogengass i Melkeveien
* Kartlegging av støvet i sentrum av Melkeveien 
* Søk for astronomi
Maximilian Müller

**Maximilian Müller** (født 11. juli 1987 i Nürnberg) er en tysk profesjonell landhockeyspiller som representerte Tyskland under Sommer-OL 2008 i Beijing, Kina. Her tok han gull for det tyske landslaget i landhockey etter å ha slått Spania i finalen med 1-0.

Tyskland tok dermed landets fjerde OL-gull i landhockey (det forrige i Sommer-OL 2004), og sin syvende landhockeymedalje gjennom tidene.

## OL-medaljer
*  2008  Beijing - **Gull** i landhockey, menn -  Tyskland
*  2012  London - **Gull** i landhockey, menn-  Tyskland

## Eksterne lenker
*
Marie-France Pisier

**Marie-France Pisier** (født 10. mai 1944 i Dalat i det som nå heter Vietnam, død 24. april 2011 i Frankrike) var en fransk skuespiller. 

Hennes far var guvernør på hjemstedet og hennes yngre bror, Gilles Pisier, er en anerkjent matematiker og medlem av franske vitenskapsakademiet. Hennes søster, Evelyne, var den første kona til den franske politikeren Bernard Kouchner. Pisier flyttet til Paris sammen med sin familie i en alder av tolv år og begynte å opptre i en rekke franske filmer bare fem år senere. 

Pisier debuterte i 1962 som profesjonell skuespiller i filmen *Antoine og Colette* av François Truffaut. Hun medvirket senere i en rekke andre filmer. 

Pisier døde den 24. april 2011 i Saint-Cyr-sur-Mer. Hun ble funnet død i sitt eget svømmebasseng og dødsårsaken antas å skyldes drukning.

## Referanser


## Eksterne lenker
* 
*
Kosmokjemi

**Kosmokjemi** eller *kjemisk [[kosmologi]]* omfatter opprinnelsen og utviklingen av stoffene i universet. Hovedfokus er elementene og deres isotoper, først og fremt (men ikke alltid) for objekter innenfor solsystemet. Begrepet ble skapt av Harold Urey. Nære tilknyttede felt er astrokjemi, en gren av astronomien som omfatter målinger av kjemiske elementer i andre deler av vår galakse Melkeveien og i andre galakser; astrofysikk, som inkluderer studier av fysiske prosesser i stjerner, supernovaer og i solsystemet som kan resultere i kjemiske og isotopiske forandringer; og planetologi som kosmokjemi i stor del er en undergren av.

## Referanser
Meteorologiåret 1912

**Meteorologiåret 1912** er en oversikt over hendelser, prisvinnere, fødte og avdøde personer med tilknytning til meteorologi i 1912.

## Hendelser
*30. juni – En sein ettermiddagstornado herjer i Regina i Saskatchewan, Canada og blir Canadas dødeligste tornado noensinne da den på 3 minutter dreper 40 personer og skader 300. 500 bygninger ødelegges, og en fjerdedel av befolkningen blir hjemløse.
### August
*En nedbørsmengde på 341 millimeter faller over Gördalen, Sverige, noe som er månedsnedbørsrekord for Dalarna.
*En nedbørsmengde på 340 millimeter faller over Havraryd, Sverige, noe som er månedsnedbørsrekord for Halland.
*Med 304 millimeter månedsnedbør over den svenske øyen Öland settes ölandsk månedsnedbørsrekord.
*Göteborg, Sverige rammes av kraftig augustregn.
*21. august – 109 millimeter nedbør faller over Bydalen, Sverige, noe som er døgnnedbørsrekord for Jämtland. Foregående dag falt 47 millimeter.

### Desember
*25. desember – 108 centimeter snø faller i Östersund, Sverige i løpet av julen.
### Ukjent dato
*Vannstanden i Västerdalelven i Ersbo, Sverige begynner å måles.
*Temperaturmålinger innledes i Sveg, Sverige.
*Nedbøren i Havraryd, Sverige begynner å måles.

## Fødsler
*19. november – Robert Simpson, meteorolog og orkanspesialist fra USA (død 2014)

## Dødsfall

## Referanser


## Eksterne lenker
*
Tysk språkpurisme

**Tysk språkpurisme** eller **tysk språkrensing** er en benevnelse på bestrebelsene etter å redusere eller eliminere antallet fremmedord eller lånord i det tyske språk ved å erstatte disse med passende tyske ord eller ved dannelsen av nye tyske ord.

I Tyskland ble benevnelsen språkpuritanisme første gang benyttet av lingvisten Peter von Polenz til å betegne språkrensingen som fant sted på 1600- og 1700-tallet, og som ikke bare rettet seg mot lånord fra andre språk, men som også ville erstatte enkelte tyske ord.

På 1800- og begynnelsen av 1900-tallet hadde bestrebelsene innenfor den lange tradisjon av språkforpleining, ved siden av kjærligheten til det tyske morsmålet, også en mer eller mindre nasjonalistisk holdning som bakgrunn.
Stjernedynamikk

**Stjernedynamikk** er den grenen av astrofysikken som beskriver på en statistisk måte den kollektive bevegelsene til stjernene underlagt deres gjensidige gravitasjon. Gravitasjonens lange rekkevidde og stjernesystemenes langsomme «avslapping» hindrer bruk av metoder for statistisk fysikk. Bevegelsen til stjerner i en galakse eller i en kulehop er hovedsakelig bestemt av den gjennomsnittlige fordelingen av de andre, fjerne stjernene, og lite påvirket av de nærmeste stjernene.

## Eksterne lenker
*
Meteorologiåret 1913

**Meteorologiåret 1913** er en oversikt over hendelser, prisvinnere, fødte og avdøde personer med tilknytning til meteorologi i 1913.

## Hendelser
### Januar
*3. januar - 254 millimeter nedbør faller over Calgary i Alberta, Canada, noe som er ny lokal månedsrekord.
### Mars
*26. mars – I Ohio, USA svømmer Miamielven over da 10 tommer regn faller over et stort område, og 467 personer omkommer.
### Juli
*10. juli - I Death Valley i delstaten California i USA måles temperaturen til +56,7 °C. Det er den hittil varmeste temperaturen noensinne i USA og den nest varmeste temperaturen noensinne i verden.

### September
*2. september – 141,0 millimeter nedbør faller over Hemse på den svenske øyen Gotland, noe som er ny svensk døgnnedbørsrekord for måneden, i forbindelse med at øyen rammes av et voldsomt regnvær.
*8. desember – Kraftig regn i området omkring Prince Rupert i Britisk Columbia forårsaker jordskred og togavsporinger.

### November
*6.-13. november – De store sjøer i USA rammes av en alvorlig novemberstorm, med snøstormer i Minnesota. Tre skip forliser på Øvresjøen.

## Fødsler

## Dødsfall
*2. januar - Léon Teisserenc de Bort, fransk meteorolog (født 1855)

## Referanser


## Eksterne lenker
*
Beach Boys Concert

***Beach Boys Concert*** er det første konsertalbumet fra The Beach Boys, utgitt i 1964. Dette er bandets sjuende album totalt og deres tredje som ble utgitt i 1964. Albumet består av innspillinger fra bandets konsert i Civic Memorial Auditorium i Sacramento i California 1. august 1964, med enkelte innklippede opptak fra en konsert den 21. desember 1963. Dessuten ble flere av sangene overdubbet i Western Studios 31. august 1964.

*Beach Boys Concert* var det første av bandets album som kom på 1.-plass på Billboard 200 i USA. Albumet ble liggende på listen i fire uker, og solgte til gullplate.

## Bakgrunn
Dette er det eneste konsertalbumet fra The Beach Boys der alle originalmedlemmene medvirker, da Brian Wilson sluttet å spille konserter kort tid etterpå. De neste tretti årene spilte han kun enkelte konserter sammen med bandet. 

Albumet inneholder flere sanger som var faste på The Beach Boys' spilleliste under konserter, men som ikke hadde blitt med på tidligere album; «Papa-Oom-Mow-Mow», «The Wanderer», «Monster Mash» og «The Little Old Lady From Pasadena». 

Flere av sangene fikk ekstra vokalspor overdubbet i studio, og på «Fun, Fun, Fun» satte Brian Wilson inn sangens originale musikkspor – i høyere tempo. Det samme ble gjort med «I Get Around», men på begge sangene ble enkelte elementer klippet vekk slik at det skulle høres ut som konsertopptak.  

## Sporliste
### Side en
#«Fun, Fun, Fun» (Brian Wilson, Mike Love) – 2:26
#«The Little Old Lady from Pasadena» (Don Altfeld, Jan Berry, Roger Christian) – 3:00
#«Little Deuce Coupe» (B. Wilson, R. Christian) – 2:27
#«Long, Tall Texan» (Henry Strezlecki) – 2:32
#«In My Room» (B. Wilson, Gary Usher) – 2:25
#«Monster Mash» (Boris Pickett, Lenny Capizzi) – 2:27
#«Let's Go Trippin'» (Dick Dale) – 2:34
### Side to
#«Papa-Oom-Mow-Mow» (Al Frazier, Carl White, Turner Wilson, Sonny Harris) – 2:18
#«The Wanderer» (Ernest Maresca) – 2:00
#«Hawaii» (B. Wilson, M. Love) – 1:51
#«Graduation Day» (Joe Sherman, Noel Sherman) – 3:29
#«I Get Around» (B. Wilson, M. Love) – 2:42
#«Johnny B. Goode» (Chuck Berry) – 1:56

Albumet ble i 1990 utgitt på nytt av Capitol Records i en «to-for-en»-utgivelse som *Beach Boys Concert/Live in London* sammen med *[[Live in London (The Beach Boys-album)|Live in London]]* med to bonusspor.
#«Don't Worry Baby» (B. Wilson, R. Christian)
#«Heroes and Villains» (B. Wilson, Van Dyke Parks)

## Personell
*Brian Wilson – bass, orgel, vokal
*Carl Wilson – gitar, keyboard, vokal
*Mike Love – vokal, saksofon
*Al Jardine – gitar, vokal
*Dennis Wilson – trommer, vokal

## Eksterne lenker
*
Meteorologiåret 1914

**Meteorologiåret 1914** er en oversikt over hendelser, prisvinnere, fødte og avdøde personer med tilknytning til meteorologi i 1914.

## Hendelser
### Januar
*28. januar – Et uvanlig tordenvær herjer i Marple Plan i Minnesota, USA.
### Mai
*23. mai – En tidlig varmebølge herjer i Minnesota, USA.
### Juni
*Juni-juli – Sverige opplever en varm sommer.
*9. juni - I Åbo, Finland noteres finsk varmerekord med +35,9 °C (den ble først slått i 2010).

### August
*11. august - Varmerekorden for Northwest River i Labrador, Canada måles til +41.7 °C.
### November
*8. november – I Bagdad, California, USA avsluttes den 767 dager lange perioden uten nedbør, som blir innledet den 3. oktober 1912.
### Ukjent dato
*Malmö, Sverige rammes av en stor oversvømmelse og byens sentrale gater blir fulle av vann. Store materielle skader.
*Et kraftig innsig til Østersjøen inntreffer
*Ekholm-Modéns formel begynner å benyttes ved måling av middeltemperatur.
*Det kraftigste beskrevne lufttrykkfallet inntreffer i Tyskland.
*Meteorologisk institutt i Norge flytter til Store Strandgate 11 i Kristiania.
*Døgnnedbør begynner å måles i Storbritannia. 

## Fødsler
*20. april – Gösta H. Liljequist, svensk meteorolog (død 1995)
*26. juni – Neil B. Ward, meteorolog fra USA (død 1972) 

## Dødsfall

## Referanser


## Eksterne lenker
*
TRACE

**TRACE** (**Transition Region and Coronal Explorer**) er et av NASAs romteleskop designet for å undersøke forbindelser mellom finskala magnetfelt  og tilhørende plasmastruktur på solen ved å levere bilder med høy oppløsning og observasjon av solens fotosfære og overgangsregion til koronaen. Et av hovedfokusene med TRACE-instrumentet er den fine strukturen i koronaloopene lavt i solens atmosfære. TRACE er en SMEX (SMall EXplorer mission).

## Eksterne lenker
*
Sander Valde

**Sander Valde** (født 25. april 1992 i Trondheim) er en norsk ishockeyspiller som spiller for moderklubben sin, Rosenborg Ishockeyklubb. Han har tidligere spilt 27 kamper for New Mexico Mustangs  i USA.

## Referanser


## Eksterne lenker
*
Benjamin Weß

**Benjamin Weß** (født 28. juli 1985 i Moers) er en tysk profesjonell landhockeyspiller som representerte Tyskland under Sommer-OL 2008 i Beijing, Kina. Her tok han gull for det tyske landslaget i landhockey etter å ha slått Spania i finalen med 1-0.

Tyskland tok dermed sitt fjerde OL-gull i landhockey (det forrige i Sommer-OL 2004), og sin syvende landhockeymedalje gjennom tidene.

## OL-medaljer
*  2008  Beijing - **Gull** i landhockey, menn -  Tyskland
*  2012  London - **Gull** i landhockey, menn-  Tyskland

## Eksterne lenker
*
Jorma Virtanen

**Jorma Virtanen** (født 11. juli 1951 i Helsingfors, Finland) er en finskfødt norsk tidligere ishockeyspiller. Virtanen har spilt for IFK Helsinki (moderklubb), Kiekkoreipas, EV Füssen, Frisk, TIK og 3 sesonger i Storhamar. Virtanen fikk 13 offisielle A-landskamper for Norge.

## Storhamar
Virtanen spilte i tre sesonger i Storhamar og var i starten finsk statsborger. For å kunne spille i Storhamar måtte han bli norsk statsborger, for å ikke bli rammet av den nye regelen som forhindret utenlandske keepere å spille ishockey i Norge. Han debuterte hjemme mot Sparta i den 16. serierunden i 84/85. Norges Ishockeyforbund hadde da brukt lang tid på å gi Jorma spilletillatelse, slik at, Storhamars landslagsspillere truet med boikott av landslaget dersom Jorma ikke ble spilleklar.

## Referanser


## Eksterne lenker
*
BMW 600

**BMW 600** var en tysk mikrobil produsert mellom 1957 og 1959. Utseendemessi lignet den på en forlenget BMW Isetta. Den hadde to dører, en foran som åpnes fremover og en bakre som åpnes på siden. Motoren på 582 cm³ og 19,5 hk, var en nedtrimmad tosylindret boksermotor. Bilen hadde sitteplass til fire personer og topphastighet på 100 km/t.
Bilen ble produsert i 35&nbsp;000 eksemplarer.

## Eksterne lenker
*
Meteorologiåret 1915

**Meteorologiåret 1915** er en oversikt over hendelser, prisvinnere, fødte og avdøde personer med tilknytning til meteorologi i 1915.

## Hendelser
### Juni
*5.-19. juni – Seks tommer regn faller tilsammen over Winton i Minnesota, USA.
### Juli
*Juli – Ved observatorier på Pårtetjåkko, Sverige, 1 834 meter over havet måles en nedbørsmengde på 404 millimeter, som allikevel ikke bearbeides offisielt av SMHI.
*25. juli – Frost herjer i Minnesota, USA.
### August
*26. august – Kulde og frost herjer i Minnesota, USA.
### November
*3. november – En person omkommer av lynet ved tordenvær i Minnesota, USA.
*30. november – I Sodankylä, Finland måles til −42 °C, noe som er Finlands kaldeste novembertemperatur noensinne.

### Desember
*Med middeltemperaturen −23,9 °C opplever Karasjok Norges kaldeste novembermåned noensinne.
*I Sverige måles døgnmiddeltemperaturen i Landsort til −3.8°, noe som er ny lokal rekord for måneden.
*22. desember – I Stensele, Sverige måles temperaturen til −45,5 °C, noe som er stedets kaldeste desembernatt noensinne.
*22.–23. desember – I Sverige råder ekstrem kulde i nodre Götaland med −35 °C på steder i Västergötland, Östergötland og Småland. Göteborg har −20 °C.
*22.–29. desember – Veier og jernbane i Danmark sperres på grunn av snøkaos.
*24. desember
**Hele Danmark opplever «hvit jul».
**Trondheim, Norge opplever med −18.5 °C sin kaldeste juleaftenskveld noensinne.
*25. desember – Sverige opplever en typisk «hvit jul».
*26. desember – I Karesuando, Sverige måles temperaturen til −42 °C, noe som er stedets kaldeste desembernatt noensinne.

### Ukjent dato
*Sverige har dette året 680 nedbørsstasjoner.
*Hans Theodor Hesselberg blir direktør for Meteorologisk institutt i Norge.

## Fødsler
*5. september – Eric Eady, britisk meteorolog (født 1966)
*9. september – Arnt Eliassen, norsk meteorolog (død 2000)

## Dødsfall

## Referanser


## Eksterne lenker
*
Bækkelaget Håndball Elite

**Bækkelaget Håndball Elite** er en håndballklubb for herrer og damer i Oslo. Moderforeningen er BSK (Bækkelagets Sportsklub). Herrelaget spiller i Eliteserien i håndball for menn, og damelaget i 1.divisjon. Herrelaget het sesongen 2012/2013 BSK/NIF (sammenslåing mellom
Bækkelagets Sportsklubb og Nordstrand Idrettsforening), men etter økonomiske problemer ble laget i 2013 hetende Bækkelaget Håndball Elite. De har sin hjemmebane i Oppsal Arena. Herrelagets beste prestasjon er 3.-plassen i postenligaen i sesongen 2012/2013. I sesongen 2013/2014 spilte herrelaget seg fram til NM-finale, der det ble tap 23-33 mot FyllingenBergen.

Henrik Elvestad hadde en gjesteopptreden for BSK/NIF, i en episode av Golden Goal på TV 2.

## Resultater

## Se også
**[[Bækkelagets Sportsklub]]*

## Eksterne lenker
* 
*
Skifjelltunnelen

**Skifjelltunnelen** er en toløps motorveitunnel på E18 i Lillesand kommune i Agder. Tunnelen er 1050 meter lang.

## Se også
*Veitunneler i Norge
*Undersjøiske veitunneler i Norge

## Referanser
Reginald Dyer

**Reginald Dyer** (født 9. oktober 1864 i Murree i Punjab i  Britisk India, død 23. juli 1927) var en britisk-indisk hæroffiser med ansvar for Amritsar-massakren i Jallianwala Bagh i Amritsar (i den britiske provinsen Punjab i India). 

## Liv og virke
Dyer tilbrakte store deler av sin barndom i hjembyen Simla og fikk sin første utdannelse ved den lokale skolen i denne byen. Dyer gikk senere ved Midleton College i County Cork i Irland mellom 1875 og 1881. I løpet av 1885 begynte han å studere ved Royal Military College, Sandhurst før han kort tid senere ble utstasjonert sammen med Queen's Royal Regiment som var stasjonert i West Surrey med grad som løytnant. Dyer tjenestegjorde i den tredje burmesiske krigen mellom 1886 og 1887. 

I 1887 ble Dyer overført til den britisk-indiske hæren og han ble forfremmet til kaptein i 1896. I løpet av 1901 ble Dyer utnevnt til stedfortredende assisterende adjutantgeneral. Han ble deretter overført til et annet kompani. I løpet av august 1903 ble Dyer forfremmet til major og han ble forfremmet igjen til oberstløytnant i 1910. Under første verdenskrig fra 1914 til 1918) hadde han forskjellige militære posisjoner før han ble forfremmet til oberst i 1915, og til midlertidig brigadegeneral i 1916. 

Dyer er for ettertiden aller mest for de ordrene han ga den 13. april 1919 i Amritsar. Det var ved hans kommando at 90 britiske soldatene, inkludert 25 gurkha-soldater åpnet ild mot en forsamling av ubevæpnede sivile indere, inkludert mange kvinner og barn, som hadde samlet seg ved Jallianwalla Bagh i det som senere kom til å bli husket som Amritsar-massakren. Dyer fikk en rekke alvorlige slag og drypp i løpet av de siste årene av hans liv, og han ble stadig mer isolert på grunn av gjentatte lammelser og perioder der han ikke klarte snakke og hadde store problemer med å bevege seg. Han døde av omfattende hjerneblødning og arteriosklerose i 1927.

## Referanser
Meteorologiåret 1916

**Meteorologiåret 1916** er en oversikt over hendelser, prisvinnere, fødte og avdøde personer med tilknytning til meteorologi i 1916.

## Hendelser
### Januar
*23.–24. januar - Temperaturen faller i Browning, Montana, USA på 100 °F (49 °C) fra +44 °F (7 °C) til −56 °F (−42 °C), noe som er amerikansk rekord for den største temperaturforandringen innenfor 24 timer.
*26. januar – Stormer med underkjølt regn herjer i Mower County i Minnesota, USA og dreper hundretalls fugler.

### Februar
*2. februar - En av 1900-tallets verste snøstormer i Victoria i Britisk Columbia, Canada raser. Minst 55 centimeter snø faller.

### April
*April – I Dalelven i Dalarna og Gästrikland noteres en uvanlig høy vannstand, og elven svømmer over.
*6. april – I Karesuando, Sverige måles temperaturen til −36,5 °C, noe som er Sveriges laveste målte temperatur for måneden.

### Mai
*Mai – Klarelven i Värmland svømmer over.
*3. mai – I Karesuando, Lappland måles temperaturen til –36,5 °C noe som er Sveriges laveste målte temperatur for måneden.
*7. mai – Sandstormer herjer i sørlige Minnesota, USA etter sterke vinder.

### Juli
*14. juli – Styrtregn i Minnesota, USA gjør at sju tommer regn faller over New Ulm på like mange timer.
### August
*5. august – I Sadovo, Bulgaria måles temperaturen til +45,2 °C, noe som er Bulgarias høyeste målte temperatur noensinne.

### September
*15. september – Rekordtidlig snø faller over Saint Paul i Minnesota, USA.
### Oktober
*18. oktober – En snøstorm herjer i Minnesota, USA.
*19.–20. oktober – Minnesota, USA rammes av en alvorlig snøstorm.

## Fødsler
* Pauline Morrow Austin, amerikansk meteorolog (død 2011)

## Dødsfall
*12. september – Henrik Mohn, norsk meteorolog (81) (født 1835).
*29. desember – Cleveland Abbe, amerikansk meteorolog (født 1838)


Fil:Cleveland_Abbe.jpg|Cleveland Abbe(1838–1916)


## Referanser


## Eksterne lenker
*
Erlend Engh Johnsen

**Erlend Engh Johnsen** (født 1990) er en norsk ishockeyspiller. Han spilte for Rosenborg Ishockeyklubb på øverste nivå fra 2010 til 2014, deretter for Astor og Nidaros på lavere nivå.

## Referanser


## Eksterne lenker
*
Scientific pitch notation

**Scientific pitch notation**  er en av mange metoder som gir navn til notene i den kromatisk skala ved å kombinere en bokstav, et fortegn, og et nummer som identifiserer tonens oktav. Det som kalles enstrøken c (natura) eller middel C blir C4. Definisjonen av scientific pitch notation i denne artikkelen er slik den ble vedtatt av Acoustical Society of America i 1939, hvor C0 er i nærheten av den lavestklingende hørbare frekvens; ca. 16&nbsp;Hz.

Scientific pitch notation brukes ofte til å spesifisere et instruments omfang. På denne måten unngår man problemet med at andre systemer ikke tar hensyn til at mange instrumenter er transponerende, samtidig som at man likevel ikke trenger bruke frekvenstall.

## Liknende systemer
Notasjon som ser ut til å være scientific pitch notation kan av og til dog være basert på en alternativ oktavnummerering. For eksempel bruker ofte software og hardware basert på MIDI C5 eller C3 for å angi C4 (middel C eller c').

## Tabell over notenes frekvenser

I tabellen brukes engelske notenavn (B i stedet for H).

## Referanser


## Eksterne lenker
* English Octave-Naming Convention – Music Theory Online
Cato Olden

** Cato Nagy Olden** (født 1981) er en norsk tidligere ishockeymålvakt som spilte for Rosenborg Ishockeyklubb. Olden har også spilt på TIK og Manglerud Star. Han la opp som aktiv i 2015 for Astor. Han er bror til ishockeyspiller Sondre Olden.

## Referanser


## Eksterne lenker
*
Arthur Barrett

**Arthur Arnold Barrett** (født 3. juni 1857 i Carshalton, Surrey, død 20. oktober 1926) var en britisk offiser i Den britisk-indiske hæren i Britisk India. Han er kjent for sin deltagelse i andre britisk-afghanske krig, Hunza-Nagar-kampanjen, tredje britisk-afghanske krig og første verdenskrig. Barrett endte sin karriere som feltmarskalk.

## Bakgrunn og tidlig tjeneste
Barrett var sønn av presten Alfred Barrett og Emma Barrett (født Collins). Han uteksaminert som løytnant i det 44. infanteriregiment den 10. september 1875 og reiste umiddelbart til sitt regiment, som var stasjonert i Secunderabad i India.. Han deltok i krigshandlingene under Andre anglo-afghanske krig ved beleiringen av Sherpur i desember 1879 og i slaget om Kandahar i september 1880.

I 1882 ble Barrett overført til det 5. Gurkha Rifles i India. Den 10. september 1886 ble Barrett forfremmet til kaptein.

## Overordnet i India
Fra 1886 til 1891 var han adjutant i Calcutta Volunteers, men deltok også i ekspedisjonen til Hazara i 1888. I 1891 returnerte han til gurkhaene og deltok i kamphandlingene som fant sted i Miranzai og Hunza-Naga i 1891.

I 1903 ble Barrett utnevnt til kommandør (CB) av Order of the Bath og i mars 1906 ble han forfremmet til generalmajor.  Den 14. januar 1912 ble han utnevnt til kommandørridder (KCVO) av Royal Victorian Order.

## Første verdenskrig
Etter Storbritannias krigserklæring mot Det osmanske rike i 1914 ble Barrett sendt til Mesopotamia (dagens Irak), for å lede innledningen til det britiske felttoget i Mesopotamia. Han sto han bak den innledende landgangen ved Fao og erobringen av Basra i november 1914. Innen utgangen av året hadde han skjøvet de fiendtlige styrkene bakover slik at de britiske styrkene hadde kontroll over hele området mellom al-Qurnah og havet. På grunn av sykdom måtte han trekke seg fra sine posisjoner i området. Han vendte tilbake til India og kommanderte britiske militæroperasjoner mot mahsudene i 1915 og i 1917. Han ble på slutten av den første verdenskrig forfremmet til storkorsridder (GCB) av Order of the Bath.

Da tredje anglo-afghanske krig brøt ut i mai 1919 ble Barrett satt til å lede styrkene i den britisk-indiske hærens nordlige kommando  («Northern Command») i den daværende North-West Frontier provinsen, og var den overordnede offiseren gjennom hele krigen. Han ble utnevnt til Storkommandørridder av Indias stjerneorden 1. januar 1920.

## Pensjonist
Barrett ble pensjonert fra den britisk-indiske hæren i mai 1920. I april 1921 ble han forfremmet til feltmarskalk. I 1921 mottok han 1. klasse av den japanske Den oppadstigende sols orden.

Han døde i sitt hjem i Sharnbrook i Bedfordshire 20. oktober 1926.

## Referanser


## Litteratur
*
Meteorologiåret 1917

**Meteorologiåret 1917** er en oversikt over hendelser, prisvinnere, fødte og avdøde personer med tilknytning til meteorologi i 1917.

## Hendelser
### Januar
*Januar – I Roebuck Plain, Vest-Australia, Australia faller 1321,7 millimeter regn i løpet av måneden, noe som er regnrekord for en måned i Vest-Australia.
*20. januar
**Med −42,0 °C i Adolfsfors, Sverige måles kulderekord for Värmland.
**16 tommer snø faller over Twin Cities i Minnesota, USA.

### Februar
*14. februar – Under en orkan på Pårtetjåkko i Sverige estimeres vindhastigheten til 50 meter per sekund etter at vindmåleren blåste i stykker.
### Juni
*12. juni – Den seine pakkisen ved Duluth i Minnesota, USA brytes opp til slutt.
*22. juni – 4,98 tommer regn i  Grand Maedow, Minnesota, USA skader åkrer.

### Juli
*29. juli – Den høyeste temperaturen noensinne i Minnesota, USA måles i Beardsle til +45,8 °C.
### August
*August – Nordre Sverige opplever en veldig varm augustmåned.
### Desember
*25. desember – 52 centimeters snødybde måles i Härnösand, Sverige på juledagsmorgenen.
*26. desember – Med temperaturen −57,2 °C i Fort Smith noteres ny kulderekord for Northwest Territories, Canada.

### Ukjent dato
*Måling av vannstanden i Vattholmaåen ved Vattholma i Sverige begynner.

## Fødsler

## Dødsfall

## Referanser


## Eksterne lenker
*
Meteorologiåret 1919

**Meteorologiåret 1919** er en oversikt over hendelser, prisvinnere, fødte og avdøde personer med tilknytning til meteorologi i 1919.

## Hendelser
### April
*April – Oversvømmelser rammer Norrland etter rikelig med nedbør siden slutten av april. Industri og bygninger skades.
### Juni
*22. juni – 59 personer drepes av en tornado i Minnesota, USA som skader åkrer.
### Oktober
*25. oktober – Streng kulde råder i Bismarck i Nord-Dakota, USA.
### November
*Norge opplever sin kaldeste novembermåned noensinne.
*Danmark opplever med middeltemperaturen 0,7 °C sin varmeste novembermåned noensinne.

### Desember
*24. desember – I Falun, Sverige måles til −26,3 °C på juleaften.
*25. desember – Sverige opplever en typiskt «hvit jul».

### Ukjent dato
*SMHI grunnlegges i Sverige.
*Meteorologisk institutt i Norge innleder værprognoser for kommende dag i sommerhalvåret, noe som opphører 1. oktober.

## Fødsler

## Dødsfall
*30. desember – Alexander von Danckelman, tysk geograf og meteorolog (født 1855)

## Referanser


## Eksterne lenker
*
Andreas Utnem

**Andreas Utnem** (født 26. november 1973) er en norsk jazzmusiker (piano), komponist og arrangør. Han har i hovedsak jobbet med musikk til teater, film og fjernsyn. I tillegg har han vært musiker på en rekke utgivelser. Han jobber til daglig som kantor og musikalsk leder i Tøyenkirka i Oslo. Han har komponert musikalske liturgiske ledd for høymessen, og salmer med blant andre Edvard Hoem og Jon Fosse.

Han har også hatt fremførelser med sin kone, skuespilleren Andrea Bræin Hovig som han møtte på Hartvig Nissens skole. Begge to har også hatt gjesteroller som seg selv i komiserien *[[Thomas Girtsen: Helt Perfekt.]]*

## Produksjoner
Teaterkomponist og musikalsk ansvarlig på diverse teatre i Norge og Sverige siden 1999. Komponist på forestillinger som *Don Juan*, *På Solsiden* på Torshovteatret, *Brødrene Løvehjerte, En Sporvogn til Begjær , Terrorisme,* på Nationaltheatret*.*

**En Midtsommernattsdrøm* på Rogaland Teater 2002
**Hyrdehistorier* i Jakob kirke 2001
**Open Port* i.f.m. Stavanger som europeisk kulturhovedstad 2008
*Ved Stockholm Stadsteater på produksjoner som *En Mittsommarnattsdröm, Puntila, De tre Musketörerna, Tre Systrar og Paraplyerna i Cherbourg* 2005–2013
**Spring Awakening* på Oslo Nye Teater 2010
**Neste Kamp* på Oslo Nye Teater 2013
**Peer Gynt*, Nationaltheatret 2014
*Komponert musikk div film og tv, blant annet til tv-serien *Taxi* på NRK 2011, og spillefilmen *Haram* 2014
*Dokumentaren *Frivillig tvang*, 2014

## Utgivelser
* *Purcor – Songs for Saxophone and Piano* (ECM, 2010), med Trygve Seim
* *Night Hymns* (KKV, 2017)

### Deltar på
*Andrea Bræin Hovig: *Hjertetvinner* 2003
*Med Gjermund Larsen Trio:
**[[Ankomst]]* (2010)
**Reise* (2013)
**Salmeklang* (2016)
*Rein Alexander: *Der er et Land* (2005)
*Anders Rogg/Audun Myskja: *Videre* (2005)
*Julius Winger: *Store sanger om Havet* (2005)
*Carola Häggkvist : *I denne natt blir världen ny* (2007)
*The Source: *of Christmas Live (2007)*
*Bjørn Klakegg: *Sidewalk View* (2008)
*Ole Paus: *Jul i Skippergata* (2008)
*Julius Winger: *Kjærlighet og andre misforståelser* (2008)
*Maj Britt Andersen: *[[Pulverheksas jul]] (2008)*
*Maj Britt Andersen: *[[Indranis sang]]* (2010)
*Nina Andreassen/ Peder Kjellsby: *Men det var det ingen som visste* (2011)
*Steinar Raknes: *Stillhouse* (2011)
*Maj Britt Andersen: *Landsbybarna i Bawatele ( 2012)*
*Kampestuen: *Kampestuen* (2012)
*Sølvguttene/ Kudsi Erguner: *Pervane* (2013)
*The Source: *of Summer* (2013)
*Julius Winger: *Under Linden – Viser av Robert Levin* (2013)
*Åsmund Nordstoga: *Guten - songar av Aasmund Olavsson Vinje* (2013)
*Göran Samuelsson : Ekot av mig själv (2014)
*Ingebjørg Bratland: *Berre Meg* (2014)
*Ingebjørg Bratland: *Klokkene Kallar-Single* (2014)
*Kurt Weill Ensemble: *Lonely Songs* (2015)
*Camilla Granlien: *Kjære Vennen Min* (2015)

## Eksterne lenker
* ecmrecords – omtale av Utnem
* Groove.no – Andreas Utnem
Gordon Smith

**Gordon Smith** er navnet til flere personer:

Politikere:
*Gordon H. Smith (født 1952), amerikansk senator fra Oregon

Idrettsmenn:
*Gordon Smith (ishockeyspiller) (1908–1999), amerikansk ishockeyspiller med i OL
*Gordon Smith (fotballspiller født 1924) (1924–2004), skotsk fotballspiller, spilte for Hibernian, Heart of Midlothian, Dundee og Skottland

Kunstnere:
*Gordon A. Smith (1919–2020), kanadisk maler og skulptør som slo seg ned i England
*W. Gordon Smith (1928–1996), skotsk dramatiker, forfatter, kritiker, lyriker og tv-produsent
*Gord Smith (skulptør) (født 1937), kanadisk skulptør

Andre personer:
*Gordon Smith (oppfinner) (1950–2006), maskinist og oppfinner av KISS dykkermaske
*Gordon Smith (synsk) (født 1962), synsk skotsk medium

## Oppkalte firmaer
*Gordon-Smith gitarer
Meteorologiåret 1918

**Meteorologiåret 1918** er en oversikt over hendelser, prisvinnere, fødte og avdøde personer med tilknytning til meteorologi i 1918.

## Hendelser
### Januar
*14. januar
**Med −38,5 °C i Lommaryd, Sverige noteres kulderekord for Småland og Götaland.
**Med −42,0 °C i Knon, Sverige tangeres kulderekord for Värmland fra 1917.
*21. januar – I Grímsstaðir, Island noteres temperaturen til −37,9 °C, noe som er Islands laveste målte temperatur noensinne.

### Mars
*9. mars – En snøstorm i Minnesota, USA etterlater seg 11 tommer snø i Minneapolis og Saint Paul.

### August
*21. august – En tornado slår til mot Tyler i Minnesota, USA og dreper 36 personer samt ødelegger sentrum.
### Oktober
*12. oktober – Høsttørke i Minnesota, USA forårsaker branner som dreper minst 453 personer og skader 1 000.
### November
*3. november – I Dunbrody, Eastern Cape, Sør-Afrika måles temperaturen til +50,0 °C, som er Sør-Afrikas høyeste målte temperatur noensinne.

### Ukjent dato
*Geofysisk institutt grunnlegges i Tromsø, Norge.
*Snømålinger innledes i Buenos Aires, Argentina.

## Fødsler

## Dødsfall

## Referanser


## Eksterne lenker
*
Anders Imset Stormli

**Anders Imset Stormli** (født 24. september 1988 i Trondheim) er en norsk ishockeyspiller som har spilt for Rosenborg Ishockeyklubb.

## Referanser


## Eksterne lenker
*
Om staten

***Om staten*** (latin: *De re publica*) er en dialog om romersk politikk i 6 bind, som ble skrevet av den romerske juristen og politikeren Marcus Tullius Cicero mellom år 54 og 51 f.Kr. 

Teksten er skrevet i form av en sokratisk dialog hvor Scipio den yngre &ndash; som døde 23 år før Cicero ble født, inntar rollen som en gammel vismann, en obligatorisk del av genren. Ciceros verk var politisk kontroversielt. Ved å velge en filosofisk dialog, unngikk han å nevne sine politiske motstandere direkte. Cicero lot ulike talere fremme forskjellige meninger for å gjøre det vanskeligere for disse motstanderne å angripe ham for det han hadde skrevet.

Det meste av verket gjelder politiske spørsmål, men *[[Scipios drøm]]* er en visjon om sjelen, livet etter døden og kosmologi.

## Referanser


## Norsk utgave
* *Om staten*. Marcus Tullius Cicero; oversatt, med innledning og noter av Oskar Fjeld ; etterord ved Egil Kraggerud. Aschehoug, 1990. (Thorleif Dahls kulturbibliotek). ISBN 82-03-16492-7 ()
Timo Soini

**Timo Juhani Soini** (født 30. mai 1962 i Raumo) er en finsk politiker som fra 2015 er landets utenriksminister. Han var leder for partiet Sannfinnene fra 1997 til 2017 da partiet ble splittet. Fra 2017 representerer han Blå framtid.

Soini har ofte blitt oppfattet som en populist, noe han selv heller ikke benekter. Han er opptatt av Finlands selvstendighet, hvilket ifølge hans mening må innebære utmelding av EU. Han vil heller ikke at Finland skal gå med i NATO og han vil ha en relativt stram flyktningpolitikk.

Soini begynte sin politiske karriere i Landsbygdspartiets ungdomsforbund, etter å ha blitt inspirert av dets partileder Veikko Vennamo. Da landsbygdspartiet forsvant som følge av riksdagsvalget i 1995 var han med og startet Sannfinnene. Han er *stadsfullmäktig* i Esbo siden 2001 og riksdagsrepresentant siden 2003. 

Soini var kandidat i presidentvalget i 2006. I den første omgangen av valget kom han på femteplass med  stemmer, 3,43 %. Han stilte også til presidentvalget i 2012 og fikk 9,4% av stemmene.

I 2017 var han blant riksdagsmedlemmene som forlot Sannfinnene og dannet en ny riksdagsgruppe, Nytt alternativ (NA) som senere skiftet navn til Blå framtid.

Han har en eksamen som pol.mag.

Soini konverterte til katolisismen da han var 27 år.

## Referanser


## Eksterne lenker
* 
* Presentasjon av presidentkandidatene i *[[Hufvudstadsbladet]]*
*
Rosenzweig

**Rosenzweig** er etternavnet til blant annet:

* Franz Rosenzweig (1886-1929), tysk filosof, en av de mest innflytelsesrike moderne jødiske religiøse tenkere.
* Tal Rosenzweig (f. 1967), kjent som Tal R, dansk-israelsk kunstner.
Haugaland Zoo

**Haugaland Zoo** er en dyrepark på Torvastad i Karmøy kommune i Rogaland. Parken åpnet offisielt sommeren 2010, og holder åpent i sommerhalvåret. Parken eies av Bernt Kai Velde, som har bygget opp den 41 mål store zoologiske hagen. Dyreparken Haugaland Zoo A.S ble den 28. februar 2018 registrert som driftsselskap for parken. Vegard Midtgård er styreleder og daglig leder for driftsselskapet.

## Dyr i parken
Haugaland Zoo hadde per 2017 omkring 250 dyr og fugler, blant annet papegøyer, parakitter, fasaner og ender, samt mange reptiler og pattedyr som alpakkaer og surikater. I 2011 kom det tre antiloper av typen scimitar oryx, samt cubaboa og dumeril boa. I 2012 flyttet det inn tre hvitørede silkeaper kalt Milly, Molly og Mandy. I tillegg kom det flere nyheter i reptilhuset, blant annet krokodillevaran, cubaboa og tigerpyton. Senere har parken også fått en treleopard, sebramanguster fra Odense zoo. I 2017 fikk Haugaland Zoo fem grå kjempekenguruer, tre marabustorker, tre sitatungaer og to flodsvin.


Fil:2012-02-Schlange vs. Fledermaus 01 anagoria.JPG|Cubaboa (*epicrates angulifer*)Foto fra Cayo Saetia, Cuba
Fil:Amneville Varanus salvadorii 27082010 1.jpg|Krokodillevaran (*varanus salvadorii*)Foto fra Zoo d'Amnéville


## Rømte kenguruer
I årenes løp har det flere ganger rømt dyr fra dyreparken. I 2017 rømte en kenguru som kom til skade under forsøkene på å fange den inn igjen, og måtte avlives på grunn av skadene.

I mai 2020 var en ny kenguru på frifot i nabolaget rundt parken. Den ble fanget i slutten av juli og transportert tilbake til innhengningen.

## Dyrevelferd
I 2016 og 2017 påtalte Mattilsynet dårlig dyrevelferd i parken. Mattilsynet varslet høsten 2017 at de kunne komme til å nedlegge forbud mot videre drift. I 2018 uttalte Mattilsynets representanter imidlertid at de var fornøyd med Haugaland Zoos tiltak for å utbedre manglene som var påpekt.

I desember 2022 hentet Mattilsynet ut alle reptilene fra dyreparken på grunnlag av manglende veterinærtilsyn, samt parkens godkjenning for oppbevaring og utstilling av enkelte reptiler var trukket tilbake.

## Referanser


## Eksterne lenker
* Nettsted for Haugaland Zoo med oversikt over dyr og reptiler
Tilrettelagt transport

**Tilrettelagt transport** (**TT**) er et norsk fylkeskommunalt transporttilbud for handikappede eller eldre som ikke kan benytte ordinær kollektivtransport.

I de fleste fylkeskommunene gjennomføres tilrettelagt transport med drosje. Standarden i tilbudet samt egenandeler fastsettes av hver enkelt fylkeskommune, som medfører at tilbudet varierer fra fylke til fylke. Dette reflekterer ulike politiske prioriteringer, forskjeller i kollektivtilbud og ulike geografiske forhold. Samferdselsdepartementet gir imidlertid veiledende retningslinjer for TT-ordningen.

## Eksterne lenker
* Informasjon fra Norges Handikapforbund
Frimodige ytringer (avis)

***Frimodige ytringer*** var en av de illegale avisene som ble utgitt under den tyske okkupasjonen av Norge under andre verdenskrig. Den kom ut i Tønsberg med et opplag på rundt 700 eksemplarer ved starten.

*Frimodige ytringer* ble startet av tre menn fra det lokale pressemiljøet: Leif Helberg og Reidar Stavseth fra *[[Tønsberg Blad]]* og Rolf Gerhardsen fra *[[Vestfold Arbeiderblad]]*. Første nummeret av den illegale avisen forelå i mai 1941, og var maskinskrevet med gjennomslag.

Gjennom kontakter i Oslo klarte Stavseth å skaffe en stensilmaskin, som han hentet i hovedstaden. Duplikatoren ble overlatt til tre studenter, som selv hadde utgitt en liten maskinskrevet illegal avis under navnet *Verg ditt land*. De tre var Arne Grønn Disch, ivrig idrettsmann og tidligere aktiv i Unge Høyre, Bjarne Sørensen og Reidar Sørensen. Pressefolkene og studentene samarbeidet deretter om utgivelsen av *Frimodige ytringer*, som kunne stensileres i høyere opplag.

Avisen holdt det gående til slutten av 1942. Da hadde Helberg og Gerhardsen måttet flykte til Sverige. Disch forsøkte å komme seg over til England. Han ble tatt av tyskerne og senere henrettet på Trandumskogen.

## Referanser
Mauritz Brännström

**Mauritz Brännström** (født 26. februar 1914, død 14. desember 1974) var en svensk langrennsløper fra Norsjö. Han gikk under kallenavnet «Norsjöbjörnen».

Brännström vant Vasaloppet i 1941.

Brännström ble også nummer to på 50 km under VM 1941, som ble arrangert i Cortina d'Ampezzo i Italia. Arrangementet ble senere annullert av FIS, og medaljene regnes ikke med i de offisielle oversiktene.

## Referanser
Johan Ludvig Brant

**Johan Ludvig Brant** (født 1756, død 1814) var en svensk sjøoffiser og kommandørkaptein, mest kjent for sin innsats i den svenske skärgårdsflottan under finskekrigen (1808–1809) mellom Russland og Sverige.

I slaget ved Grönvikssund hadde Brant kommando over 19 kanonslupper og utgangen av slaget ble en knapp seier for de svenske styrkene.

## Kilder
*
Abdelaziz Belkhadem

**Abdelaziz Belkhadem** (født 1945) er en algerisk politiker og satt som statsminister i Algerie fra 2006 til 2008.

Belkhadem var generalsekretær i Front de libération nationale (FLN). Han har en grad i litteratur og økonomi, og i 1964 begynte han sin karriere som finansiell inspektør og senere ble han ansatt som professor i arabisk litteratur. Belkhadem ble valgt til People's National Assembly (APN) i 1977 og han ble gjenvalgt som varamedlem fra Sougueur ved valgene i 1982 og 1987. Belkhadem ble utnevnt som statsminister den 24. mai 2006, og erstattet Ahmed Ouyahia i denne posisjonen. En av to bomber i Alger den 11. april 2007 eksploderte i nærheten av Belkhadem sitt statsminister-kontor. Han ble ikke skadet i angrepet, og fordømte bombene som «kriminelt og feigt». Minst 23 mennesker ble rapportert drept i disse to bombeangrepene.

## Referanser
Mariane av Mecklenburg-Strelitz

**Caroline Charlotte Mariane** (1821–1876) var i en kort periode gift med Frederik VII av Danmark og dermed kronprinsesse av Danmark. 

Hun var datter av storhertug Georg av Meklenborg-Strelitz og den hessiske prinsesse Marie av Hessen-Kassel, som igjen var søster til landgrev Vilhelm av Hessen, kong Christian VIII av Danmarks svoger. Christian VIII hadde etter sønnens separasjon fra prinsesse Vilhelmine Marie ønsket å få kronprins Frederik gift på ny, og derfor ble oppmerksomheten henledet på den tjueårige Mariane. Prinsessen var i forveien blitt undervist i dansk av dikteren Christian Winther. 10. juni 1841 ble paret viet i Neustrelitz i Mecklenburg, og den 21. juni kom de til København med linjeskipet *Christian 8*, for dagen etter å holde et festlig inntog i hovedstaden. 

## Skilsmisse
Den lille, vevre og uerfarne prinsessen hadde dog få muligheter for å holde den 33-årige balstyrige prinsen på matten. Snart oppsto det rykter om at hun ikke trivdes i guvernørboligen i Odense, dit kronprinsen var flyttet etter at faren ble konge. Våren 1844 besøkte prinsessen sine foreldre i Neustrelitz, og hun nektet siden å vende tilbake til Danmark. Den 30. september 1846 ble ekteskapet opphevet. 

I skilsmissedokumentet som ble offentliggjort i *Kollegietidende*, het det at: *Skilsmissen  skyldtes Prinsessens nedarvede sygelighed og nedbrudte helbred*, og at *Kronprinsen kun ugerne indvilligede i skilsmissen, som han hjertelig beklagede.* Sannheten var snarere at prinsessen var blitt fullstendig overkjørt av sin ektemanns ville og uutholdelige levevis, mens kronprinsen på sin side var glad for igjen å kunne oppta forbindelsen med sin elskerinne Louise Rasmussen.

Mariane levde etter skilsmissen et stille og tilbaketrukket liv i Neustrelitz frem til hun døde den 1. juni 1876. Hun ble begravet i Johanitterkirken på Schlossinsel i Mirow.

## Referanser


## Litteratur
* 
* Thorsøe, Alexander: 

## Eksterne lenker
*